**UPUTSTVO ZA PACIJENTA**

**AQUA AD INIECTABILIA ALKALOID**

**5 ml**

**rastvarač za parenteralnu upotrebu**

*voda za injekcije*

*Prije upotrebe lijeka pažljivo pročitajte ovo uputstvo, jer sadrži informacije koje su važne za Vas.*

Ovaj lijek se može kupiti bez ljekarskog recepta. Međutim, neophodno je da ga pažljivo koristite da biste sa njim postigli najbolje rezultate.

- Uputstvo sačuvajte. Možda ćete željeti ponovo da ga pročitate.

- Ako imate dodatnih pitanja, obratite se farmaceutu.

- Ukoliko se Vaši simptomi pogoršaju ili Vam ne bude bolje poslije nekoliko dana, morate se obratiti svom ljekaru.

- Ako bilo koje neželjeno djelovanje postane ozbiljno ili ako primijetite neželjena djelovanja koja ovdje nisu navedena, molimo Vas da to kažete svom ljekaru ili farmaceutu.

**Uputstvo sadrži:**

1. Šta je lijek Aqua ad iniectabilia Alkaloid i za šta se koristi
2. Prije nego počnete uzimati lijek Aqua ad iniectabilia Alkaloid
3. Kako uzimati lijek Aqua ad iniectabilia Alkaloid
4. Moguća neželjena djelovanja
5. Kako čuvati lijek Aqua ad iniectabilia Alkaloid
6. Dodatne informacije

**1. ŠTA JE LIJEK AQUA AD INIECTABILIA ALKALOID I ZA ŠTA SE KORISTI**

Aqua ad iniectabilia Alkaloid namijenjena je za rastvaranje i razrjeđivanje drugih lijekova koje bi trebalo da primite parenteralno (putem injekcije i/ili infuzije).

Aqua ad iniectabilia Alkaloid nije namijenjena za samostalno davanje.

**2. PRIJE NEGO POČNETE UZIMATI LIJEK AQUA AD INIECTABILIA ALKALOID**

**Ne smijete primiti sam lijek Aqua ad iniectabilia Alkaloid.** Ljekar će odlučiti i o odgovarajućem dodanom lijeku prije davanja pacijentu, a stručno medicinsko osoblje će uvijek pomiješati Aqua ad iniectabilia Alkaloid sa nekim lijekom prije nego što je primite.

**Budite oprezni s lijekom Aqua ad iniectabilia Alkaloid:**

Aqua ad iniectabilia je hipotonična s niskim sadržajem soli, te se stoga ne smije samostalno upotrijebiti. Može doći do hemolize (raspadanja crvenih krvnih zrnaca) nakon injekcije velike zapremine hipotoničnog rastvora ako se voda za injekcije koristi kao sredstvo za razrjeđivanje.

Ako se voda za injekcije koristi kao rastvarač za hipertonične rastvore (rastvore s visokim sadržajem soli), treba pripremiti odgovarajuće razrjeđenje da bi rastvor bio gotovo izotoničan.

Kod primjene velikih zapremina, ljekar će Vam redovno nadzirati ravnotežu elektrolita .

**Primjena drugih lijekova sa lijekom Aqua ad iniectabilia Alkaloid**

*Molimo Vas da obavijestite svog ljekara ili farmaceuta o svim lijekovima koje koristite ili koje ste nedavno koristili, uključujući i one koje ste kupili bez recepta.*

Treba razmotriti moguće interakcije između različitih lijekova koji će se rastvarati.

**Trudnoća i dojenje**

*Pitajte svog ljekara ili farmaceuta za savjet prije nego što počnete da koristite bilo koji lijek!*

Obavijestite svog ljekara ako ste trudni ili ako dojite.

Rizik za Vašu trudnoću, Vaše nerođeno dijete ili Vaše dojeno dijete zavisit će od toga koje lijekove uzimate pomiješane sa lijekom Aqua ad iniectabilia Alkaloid.

**Upravljanje vozilima i mašinama**

Nije poznato da Aqua ad iniectabilia Alkaloid utječe na sposobnost upravljanja vozilima i rada na mašinama.

Bilo koji utjecaj na Vašu sposobnost upravljanja vozilima ili rada na mašinama zavisit će od toga koje lijekove uzimate pomiješane sa lijekom Aqua ad iniectabilia Alkaloid. Ljekar će Vas savjetovati o mogućim utjecajima pojedinih lijekova na Vašu sposobnost upravljanja vozilima ili rada na mašinama.

**3. KAKO UZIMATI LIJEK AQUA AD INIECTABILIA ALKALOID**

*Uvijek koristite Aqua ad injectabilia* *Alkaloid onako kako Vas je uputio ljekar. Ako niste sigurni kako, posavjetujte se sa ljekarom ili farmaceutom.*

Aqua ad iniectabilia Alkaloid daće Vam ljekar ili medicinska sestra.

Ljekar će odlučiti kada i koliko vode za injekcije se daje, zavisno od svojstava i uputstava za lijek koji treba dodati. To će zavisiti od Vaših godina, tjelesne mase, kliničkih i laboratorijskih nalaza, kao i od razloga liječenja (te od nekog drugog liječenja koje se provodi istovremeno).

Rastvor se koristi samo ako je bistar, ako ne sadrži vidljive čestice i ako ampula nije oštećena.

**Ako primite više Aqua ad iniectabilia Alkaloid nego što bi trebalo**

Ako ste primili previše lijeka Aqua ad iniectabilia Alkaloid, to može dovesti do hemolize (stanje kada crvena krvna zrnca upiju vodu i zbog toga se raspadnu).

Lijekovi koji su pomiješani sa lijekom Aqua ad iniectabilia Alkaloid mogu takođe izazvati različite simptome predoziranja ako se daju u prevelikim količinama. U tom slučaju znaci i simptomi predoziranja zavisiće od vrste lijeka koji je pomiješan sa lijekom Aqua ad iniectabilia Alkaloid.

*U slučaju bilo kakvih nejasnoća ili pitanja u vezi s primjenom Aqua ad iniectabilia Alkaloida, obratite se svom ljekaru ili farmaceutu.*

**4. MOGUĆA NEŽELJENA DJELOVANJA**

*Kao i svi drugi lijekovi,**Aqua ad iniectabilia Alkaloid može izazvati neželjena djelovanja koja se ne javljaju kod svih.*

Može se pojaviti pucanje (hemoliza) crvenih krvnih zrnaca ako primite sam lijek Aqua ad iniectabilia Alkaloid.

Svojstvo bilo kojeg neželjenog djelovanja odrediće lijek dodan u vodu za injekcije.

Prijavljivanje sumnje na neželjena djelovanja lijeka

U slučaju bilo kakvih neželjenih reakcija nakon primjene lijeka obavijestite svog ljekara ili farmaceuta. Ovo podrazumijeva sve moguće neželjene reakcije koje nisu navedene u ovom uputstvu za pacijenta, kao i one koje su navedene.

**5. KAKO ČUVATI AQUA AD INIECTABILIA ALKALOID**

Aqua ad iniectabilia Alkaloid čuvati van dohvata i pogleda djece.

Aqua ad iniectabilia Alkaloid se ne smije koristiti poslije isteka roka upotrebe navedenog na pakovanju. Rok trajanja odnosi se na posljednji dan tog mjeseca.

Lijek treba čuvati na temperaturi do 25°C.

Neiskorišteni lijek ne treba odlagati u kućni otpad ili ga bacati u otpadne vode. Potrebno je pitati farmaceuta za najbolji način odlaganja neutrošenog lijeka, jer se na taj način čuva okoliš.

**6. DODATNE INFORMACIJE**

**Šta Aqua ad iniectabilia Alkaloid sadrži**

* Aktivna supstanca je voda za injekcije.

5 ml rastvarača za parenteralnu upotrebu (1 ampula) sadrži 5 ml vode za injekcije.

* Pomoćne supstance: nema pomoćnih supstanci.

**Kako Aqua ad iniectabilia Alkaloid izgleda i sadržaj pakovanja**

Bistra, bezbojna tečnost.

Unutrašnje pakovanje je bezbojna ampula od 5 ml, hidrolitičke grupe I. Svaki PVC uložak sadrži 5 ampula.

Spoljašnje pakovanje je kartonska kutija koja sadrži 50 ampula (10 PVC uložaka), uz priloženo Uputstvo za pacijenta.

**Režim izdavanja lijeka**

Lijek se izdaje bez ljekarskog recepta.

**Proizvođač**

ALKALOID AD Skopje

Bul. Aleksandar Makedonski br. 12

1000 Skopje, Republika Severna Makedonija

**Proizvođač gotovog lijeka**

ALKALOID AD Skopje

Bul. Aleksandar Makedonski br. 12

1000 Skopje, Republika Severna Makedonija

**Nosilac dozvole za stavljanje gotovog lijeka u promet**

ALKALOID d.o.o. Sarajevo

Isevića sokak 6, Sarajevo

Bosna i Hercegovina

**Broj i datum dozvole za stavljanje lijeka u promet**

AQUA AD INIECTABILIA ALKALOID, 5 ml x 50 ampula: 04-07.3-2-6261/21 od 27.07.2022.

**Datum revizije uputstva**

Jul, 2022.